PATVIRTINTA

 Alytaus r. Daugų Vlado Mirono

 gimnazijos direktoriaus

 2019 m. rugsėjo 2 d. įsakymu Nr. V1-76

**ALYTAUS R. DAUGŲ VLADO MIRONO GIMNZIJOS IKIMOKYKLINIO UGDYMO MOKYTOJO PADĖJĖJO PAREIGYBĖS APRAŠYMAS**

**I SKYRIUS**

**IKIMOKYKLINIO UGDYMO MOKYTOJO PADĖJĖJO PAREIGYBĖ**

 1. Alytaus r. Daugų Vlado Mirono gimnazijos Daugų ikimokyklinio ugdymo skyriaus, Alytaus r. Daugų Vlado Mirono gimnazijos Venciūnų ikimokyklinio ugdymo skyriaus ir Alytaus r. Daugų Vlado Mirono gimnazijos Makniūnų ikimokyklinio ugdymo skyriaus (toliau – ikimokyklinio ugdymo skyriaus) ikimokyklinio ugdymo mokytojo padėjėjo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Pareigybės paskirtis. Ikimokyklinio ugdymo mokytojo padėjėjas(a) – tai asmuo, dirbantis su vaiku ar vaikų grupe ir bendradarbiaudamas su auklėtoju ir kitais specialistais užtikrinantis jam priskirtų patalpų sanitarinę – higieninę būklę. Padėti ribotų galimybių ugdytiniams savarankiškai dalyvauti ugdyme, užtikrinti vaikų saugumą ir užimtumą.

 3. Ikimokyklinio ugdymo mokytojo padėjėju gali dirbti asmuo turintis ne žemesnį kaip vidurinį išsilavinimą ir (ar) įgytą profesinę kvalifikaciją.

 4. Ikimokyklinio ugdymo mokytojo padėjėjo pareigybės lygis – C.

 5. Ikimokyklinio ugdymo mokytojo padėjėjas pavaldus Alytaus r. Daugų Vlado Mirono gimnazijos direktoriui, ūkvedžiui.

 6. Ikimokyklinio ugdymo mokytojo padėjėją skiria pareigoms ir atleidžia iš pareigų, nustato jo pareiginį atlyginimą, sudaro rašytinę sutartį Alytaus r. Daugų Vlado Mirono gimnazijos direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 7. Darbuotojas, einantis šias pareigas, turi atitikti šiuos specialiuosius reikalavimus:

 7.1. būti išklausęs pirmos pagalbos ir privalomus higienos įgūdžių mokymo programą ir turėti tai patvirtinančius sveikatos žinių atestavimo pažymėjimus, praėjęs medicininę apžiūrą, nesergantis psichinėmis ligomis ir neturintis teistumo bei sugebantis tinkamai bendrauti su vaikais;

 7.2. ikimokyklinio ugdymo mokytojo padėjėjas privalo dirbti su ugdytiniais padedant jiems įsisavinti mokomąją medžiagą, atlikti auklėtojo skirtas užduotis;

 7.3.bendradarbiauti su ikimokyklinio ugdymo mokytoju, ugdytinių tėvais (globėjais, rūpintojais).

 8. Ikimokyklinio ugdymo mokytojo padėjėjas privalo išmanyti:

 8.1. ikimokyklinės ugdymo įstaigos struktūrą ir darbo organizavimą;

 8.2. higienos normų reikalavimus;

 8.3. tvarkomų patalpų priežiūros bei valymo tvarką;

 8.4. reikalavimus lovos ir kitiems skalbiniams, jų keitimo terminus;

 8.5. įrengimų paskirtį, jų priežiūros ir naudojimosi taisykles;

 8.6. darbuotojų saugos ir sveikatos, priešgaisrinės saugos reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 9. Ikimokyklinio ugdymo mokytojo padėjėjo funkcijos:

 9.1. užtikrina higieninę aplinką grupėje:

 9.1.1. kiekvieną darbo dieną plauna priskirtų patalpų grindis, valo ir plauna tualeto ir

prausyklos patalpas, nuvalo drėgnu skuduru grindų apvadus;

 9.1.2. kasdien valo kilimus dulkių siurbliu;

 9.1.3. du kartus per metus (balandžio pradžioje ir rugpjūčio pabaigoje) išsiurbliuoja

pagalves, antklodes, čiužinius;

 9.1.4. ryte nuvalo drėgna šluoste dulkes nuo stalų, spintų, lentynų, stendų ir kitų baldų,

durų blokų ir palangių;

 9.1.5. kasdien plauna ir valo žaislus, priemones (medicininio stebėjimo metu ir dezinfekuoja);

 9.1.6. pagal poreikį valo visų priskirtų vidaus patalpų langų stiklus ir nuplauna jų rėmus;

 9.1.7. kasdien išneša į numatytas vietas šiukšles iš šiukšliadėžių, valo unitazus ir kriaukles bei kitus sanitarinius mazgus leidžiamais naudoti valikliais;

 9.1.8. kasdien vėdina pagal grafiką grupės patalpas, užtikrina vaikų saugumą (langų

užraktus atrakina tik valant langus, kai grupėje nėra vaikų);

 9.1.9. kartą per mėnesį atlieka priskirtų patalpų pagrindinį tvarkymą: plauna ir valo baldus, duris, sienas, šviestuvus;

 9.1.10. kloja lovytes, ženklina ir keičia pagal grafiką (prireikus ir dažniau) patalynę,

nuneša ją į nešvarių skalbinių patalpas;

 9.1.11. naudoja darbo įrankius (kibirus, šepečius, šluostes ir kt.), spec. rūbus pagal

paskirtį, valymo ir dezinfekcijos priemones laiko vaikams neprieinamoje vietoje;

 9.2. informuoja ūkvedį, grupės auklėtoją apie vaikų gyvybei gresiantį pavojų (sulūžę baldai, nepritvirtinti įrengimai, nebetinkami naudojimui žaislai ir kt.);

 9.3. pasirūpina, kad vaikai lauke turėtų geriamojo vandens;

 9.4. visas vaikui skirtas priemones ženklina tuo pačiu ženklu ar numeriu: rankšluosčius ar rankšluostinę (jei naudojami ne vienkartiniai rankšluosčiai), lovą ar čiužinį, patalynę, naktipuodį. Draudžiama vieno vaiko naudotas priemones neišplovus perduoti kitam vaikui;

 9.5. dirba su valymo, dezinfekcijos priemonėmis, vadovaujantis gamintojų instrukcijomis, gamintojų ar tiekėjų saugos duomenų lapuose nurodytais sveikatos saugos reikalavimais;

 9.6. teikia pagalbą grupės ikimokyklinio ugdymo mokytojui:

 9.6.1. padeda vaikams apsirengti ruošiantis pasivaikščiojimui lauke, kūno kultūros ir muzikos veiklai bei persirengia grįžus iš jos (pagal poreikį);

 9.6.2. padeda vaikams susitvarkyti drabužius, avalynę, žaidimo vietą (pagal poreikį);

 9.6.3. prižiūri vaikus pietų miego metu ikimokyklinio ugdymo mokytojui dalyvaujant susirinkimuose, konsultacijose ir kituose renginiuose;

 9.6.4. lydi vaikus į kūno kultūros, muzikos, papildomos veiklos užsiėmimus ir pasivaikščiojimus;

 9.6.5. pasiskirsto darbais su ikimokyklinio ugdymo mokytoju organizuojant vaikų rėžiminius momentus (vaikams naudojantis tualetu, plaunantis rankas, ruošiantis miegui ir kt.);

 9.6.6. padeda grupės ikimokyklinio ugdymo mokytojui ruošiantis veiklai ir veiklos metu (padėti vaikams užsirišti prijuostes, įsipilti vandens dailės veiklai, nušluostyti stalą po dailės veiklos ir kt.) (pagal poreikį);

 9.6.7. stebėti ir teikti pagalbą ugdomosios veiklos metu specialiųjų ugdymosi poreikių vaikams;

 9.6.8. dalyvauja renginių, akcijų metu, padeda organizuoti, tvarkyti inventorių;

 9.7. organizuoja vaikų maitinimą:

 9.7.1. nuvalo stalus prieš dengiant ir po maitinimo su tam skirta pašluoste drėgnu būdu tam skirtomis plovimo priemonėmis, plovimui naudoja tam skirtą pašluostę, ženklintą talpą;

 9.7.2. serviruoja stalus pusryčiams, pietums, vakarienei pagal grupės vaikų skaičių, išdėstyto tam maitinimui reikalingus indus: puodukus, lėkštės, įrankius ir kt;

 9.7.3. parsineša maistą į grupę iš virtuvės, tam skirtuose ženklintuose induose su dangčiais, pagal sudarytą maisto išdavimo grafiką;

 9.7.4. išdalina maistą. Dalinant pietus laikosi laipsniškumo: išpilsto sriubą į lėkštes, vaikams pradėjus valgyti sriubą, porcijuoja antrus patiekalus (deda mėsos patiekalus, garnyrą, padažą, salotas) pagal maisto higienos nustatytas normas;

 9.7.5. surinka indus nuo stalų, išvalo atliekas į tam skirtą ženklintą talpą;

 9.7.6. išvalo talpą po panaudojimo nuo maisto atliekų ir gerai išplauna leidžiamomis naudoti priemonėmis;

 9.7.7. išplauna grupės patalpų grindis po vaikų maitinimo;

 9.7.8. medicininės stebėsenos metu dezinfekuoja visus indus, įrankius, puodus, puodukus, dubenis, lentynas, vaikų maitinimo patalpas, kėdes, stalus, spinteles ;

 9.9. Vykdo kitus direktoriaus, ūkvedžio, visuomenės sveikatos priežiūros specialisto pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku